open-index/open-wikipedia-markdown huggingface dataset:
Ylöstempaus

**Ylöstempaus** (tai **tempaus**) on kristilliseen eskatologiaan liittyvä tapahtuma, jossa Jeesus palaa maan päälle herättämään kuolleet ja nostamaan uskovat taivaaseen. Tapahtumat mainitaan ainakin Uuden testamentin 1.&nbsp;tessalonikalaiskirjeessä:

Nykymuotoinen, monissa protestanttisissa kirkoissa esiintyvä oppi ylöstempauksesta on varsin nuori käsite kristinuskossa. John Nelson Darby esitteli sen 1830-luvulla tessalonikalaiskirjeen perusteella.

Ylöstempauksen ajallisesta sijoittumisesta suhteessa muihin lopun aikojen tapahtumiin, kuten suureen vaivanaikaan, Harmageddoniin, tuhatvuotiseen valtakuntaan ja tuomiopäivään on erilaisia tulkintoja. 
"Novum - Uusi testamentti selityksin" esittelee neljä tulkintavaihtoehtoa perusteluineen:
* Ylöstempaus tapahtuu ennen suurta vaivanaikaa *(pretribulationalismi)*
* Ylöstempaus tapahtuu vaivanajan puolivälissä *(midtribulationalismi)*
* Ylöstempaus tapahtuu vaivanajan lopussa, ennen tuhatvuotista valtakuntaa *(premillenialistinen posttribulationalismi)*
* Ylöstempaus tapahtuu tuhatvuotisen valtakunnan jälkeen *(postmillenialistinen posttribulationalismi)*.
On myös esitetty, että ylöstempaus tapahtuisi vähitellen suuren vaivanajan kuluessa tai että vain osa seurakunnasta temmattaisiin ylös. Lisäksi suuri osa teologeista tulkitsee ylöstempauksen, tuhatvuotisen valtakunnan tai molemmat symbolisesti eikä kirjaimellisesti. Ylöstempauksen ajankohdasta onkin kiistelty lähinnä Raamatun arvovallan tunnustavien, enemmän tai vähemmän kirjaimellista tulkintaa kannattavien protestanttisten teologien kesken. 

## Ylöstempaus fiktiossa

Teologista asiantuntemusta hyödyntävä fiktiivinen kirjasarja Viimeisten päivien vaellus kuvaa lähitulevaisuuteen sijoittuvaa ylöstempausta ja muiden Raamatun lopun ajan ennustusten toteutumista. Kirjasarjasta on tehty myös elokuvia.

## Lähteet
J. R. R. Tolkien: Elämäkerta

**J. R. R. Tolkien: Elämäkerta** () on Humphrey Carpenterin vuonna 1977 julkaisema elämäkerta J. R. R. Tolkienista. Teoksen on julkaissut suomeksi Nemo vuonna 1998 ja suomentanut Vesa Sisättö. Runojen suomennokset ovat Johanna Vainikaisen.

## Lähteet

## Aiheesta muualla
* M. G. Soikkeli: Kielistä syntyi maailma. Aikakone 14.5.1998.
* Mikael Ahlström: Mies joka loi mytologian maalleen. Helsingin sanomat 3.9.1999.
* Petri Saarikoski: Tolkien, elämäkerta . Film-o-holic 2002.
Chlorissa

***Chlorissa*** on vihermittareihin kuuluva perhossuku. Sen kuvasi James Francis Stephens vuonna 1831. Suvun tieteellinen nimi *Chlorissa* viittaa sekä kreikkalaisen mytologian kevään jumalattareen Khlorikseen että perhosen siipien vihreään väriin (*khloros* = vaaleanvihreä).

## Lajit

Sukuun luetaan kuuluvaksi ainakin seuraavat lajit: Näistä ainoastaan kanervamittaria (*C. viridata*) tavataan Suomessa.

* *[[Chlorissa albistrigulata]]* Warren, 1897
* *[[Chlorissa amphitritaria]]* (Oberthür, 1879)
* *[[Chlorissa anadema]]* (Prout, 1930)
* *[[Chlorissa aquamarina]]* (Hampson, 1895)
* *[[Chlorissa arkitensis]]* Viidalepp, 1988
* *[[Chlorissa asphaleia]]* Wiltshire, 1966
* *[[Chlorissa cloraria]]* (Hübner, 1813)
* *[[Chlorissa discessa]]* Walker, 1861
* *[[Chlorissa etruscaria]]* (Zeller, 1849)
* *[[Chlorissa faustinata]]* (Millière, 1868)
* *[[Chlorissa gigantaria]]* (Staudinger, 1892)
* *[[Chlorissa gelida]]* (Butler, 1889)
* *[[Chlorissa macrotyro]]* Inoue, 1954
* *[[Chlorissa obliterata]]* (Walker, 1863)
* *[[Chlorissa pretiosaria]]* (Staudinger, 1877)
* *[[Chlorissa rubrifrons]]* (Warren, 1894)
* *[[Chlorissa sachalinensis]]* Matsumura
* *[[Chlorissa stibolepida]]* Butler, 1879
* *[[Chlorissa talvei]]* Viidalepp, 1988
* *[[Chlorissa vermiculata]]* Warren, 1897
* Kanervamittari *Chlorissa viridata* (Linnaeus, 1758)

## Lähteet

* 

### Viitteet

## Aiheesta muualla
*Encyclopedia of Life (EOL): Chlorissa
Mismatched Couples

**Mismatched Couples** (, *Ching fung dik sau*) on vuonna 1985 ensi-iltansa saanut hongkongilainen romanttinen komedia. Elokuvan on ohjannut Yuen Woo-ping ja käsikirjoittanut Cheng Man Wa yhdessä Chui Ching Hongin kanssa. Pääosissa näyttelivät Donnie Yen, Yuen Woo-ping, Wong Wan Si, May Lo ja Anna Kamiyama.

## Juoni
Eddie on kungfu taitaja ja tanssija, joka ystävystyy iäkkään oopperamestarin Minin kanssa. Mini kuitenkin ihastuu Eddien vanhempaan siskoon Yingiin. Tilanteet muuttuvat vielä monimutkaisemmaksi, kun Eddien serkku Stella ihastuu tanssimestariksi pyrkivään serkkuunsa. Eddie puolestaan on kiinnostunut Annasta.

## Rooleissa

## Aiheesta muualla
* Hong Kong Cinemagic
Bill Hunter (näyttelijä)

**William John ”Bill” Hunter** (27. helmikuuta 1940 Ballarat, Australia – 21. toukokuuta 2011 Kew, Melbourne, Australia) oli australialainen näyttelijä, joka tuli tunnetuksi rooleistaan elokuvissa, televisiossa ja ääninäyttelijänä. Hunter aloitti näyttelijänuransa jouduttuaan vetäytymään Australian miesten uinnin olympiajoukkueesta sairauden vuoksi.

Hunterille myönnettiin kaksi Australian elokuvainstituutin palkintoa. Niistä ensimmäinen myönnettiin roolista vuoden 1978 elokuvassa *[[Elämän uutiset]]* ja toinen roolista vuoden 1981 elokuvassa *[[Gallipoli (elokuva)|Gallipoli]]*. Vuonna 2001 Hunter palkittiin Australian liittovaltion satavuotisjuhlan kunniaksi lyödyllä Centenary Medalilla. Hunter kuoli syöpään 71-vuotiaana vuonna 2011.

## Valikoitu filmografia
**[[Gallipoli (elokuva)|Gallipoli]]* 1981
**[[Strictly Ballroom – kielletyt askeleet]]* 1992
**[[Priscilla, aavikon kuningatar]]* 1994
**[[Tahdon naimisiin]]* 1994

### Televisiosarjoja
**[[Doctor Who]]* 1966
**[[Skippy (televisiosarja)|Skippy]]* 1968
**[[Lentävät lääkärit]]* 1985
**[[Minder]]* 1993
**[[Viimeisellä rannalla (minisarja)|Viimeisellä rannalla]]* 2000
**[[Sydneyn satamapoliisit]]* 2001
**[[The Pacific: Tyynenmeren taistelutoverit]]* 2010

### Äänirooleja
**[[Nemoa etsimässä]]* 2003
**[[Legenda suojelijoista]]* 2010

## Lähteet
*Bill Hunterin tuotanto. *The Australian*. Viitattu 22.5.2011. 

### Viitteet

## Aiheesta muualla
*
*
Nylkeminen

**Nylkeminen** tarkoittaa eläimen nahan poistamista. Nylkeminen suoritetaan teurastuksen tai lopettamisen jälkeen.

Aluksi eläimen ruhoon viilletään veitsellä piirto mahapuolelle. Etujaloissa piirto tehdään etupolven ympäri ja takajaloissa kintereen alapuolelle. Jalat katkaistaan. Kanit ja monet turkiseläimet nyljetään takajaloistaan riiputettuna. Nahka irrotetaan kyljistä selkää kohti. Viimeiseksi irrotetaan selkä. Turkiseläimillä nylky tapahtuu syksyisin ja hiukan eri tavalla kuin elintarvikkeeksi tarkoitetuilla eläimillä. Naudan nyljettyä nahkaa kutsutaan vuodaksi. Sikoja ja siipikarjaa ei yleensä nyljetä.

Nylkemisen jälkeen vuodasta kaavitaan pois kiinni jääneet kalvot ja rasvat. Vuota varastoidaan viileään paikkaan ja suolataan.

Ihmisen nylkemistä elävältä on käytetty menneinä aikoina kidutus- ja teloitusmenetelmänä.

## Katso myös

* Skalpeeraus

## Lähteet

## Aiheesta muualla
Heikki Kaukoranta

**Ilmo Kauppi Äyrämö Heikki Samuli Kunnari Kaukoranta** (s. 20. elokuuta 1942 Seinäjoki) on sarjakuvien suomentaja ja sarjakuvalehtien päätoimittaja, joka on työskennellyt vuosikymmeniä sarjakuvan parissa. Hän on muun muassa suomentanut *[[Tintin seikkailut|Tintti]]*-sarjakuvia, *[[Corto Maltese]]ja* ja *[[Lucky Luke]]ja* yhdessä puolisonsa Soile Kaukorannan (1942–2004) kanssa.

Kaukoranta opiskeli estetiikkaa, folkloristiikkaa ja taidehistoriaa Helsingin yliopistossa 1962–1970. Hän työskenteli vuosina 1964–2006, eläkkeelle jäämiseensä saakka, päätoimisesti kirjastonhoitajana Kansalliskirjastossa, jossa hän muun ohessa huolehti kirjaston sarjakuvakokoelmasta ja teki sarjakuvasta joukon ensimmäisiä suomenkielisiä tutkielmia. 

Kaukoranta sai Otavan kirjasäätiön tunnustuspalkinnon 1979 ja Lempi Grand Prix’n Kemin sarjakuvapäivillä 2009 toiminnastaan sarjakuvan hyväksi. Hän sai Suomen sarjakuvaseuran myöntämän sarjakuvaneuvoksen arvonimen vuonna 1981.

## Lähteet

## Kirjallisuutta
*
Harry Helenius

**Harry Gustaf Helenius** (22. kesäkuuta 1946 Oulu – 14. maaliskuuta 2019 Helsinki) oli suomalainen diplomaatti. Koulutukseltaan hän oli filosofian kandidaatti Helsingin yliopistosta. Helenius tuli ulkoasiainministeriön palvelukseen vuonna 1973 ja jäi eläkkeelle kesällä 2014 tehtyään ministeriössä yli 40 vuoden uran.

Helenius toimi Suomen suurlähettiläänä Venäjällä 2004–2008, Saksassa 2008–2011 ja Ruotsissa vuosina 2011–2014. Lisäksi hän palveli muun muassa Madridissa (1978–1981), Wienissä (1986–1988) ja pääkonsulina Pietarissa (1998–2001).

## Lähteet

## Aiheesta muualla
* Harry Heleniuksen muistokirjoitus Helsingin Sanomissa
Buddha-puisto

**Buddha-puisto**, joka tunnetaan myös nimellä **Xieng Khuan**, on patsaspuisto Vientianen kaupungissa Laosissa. Puistossa on yli 200 buddhalaista ja hindulaista patsasta. Puistossa on myös jumalia, ihmisiä ja eläimiä esittäviä patsaita. Puiston suurin patsas on yli 40 metriä pitkä ja se esittää makaavaa Buddhaa.  

Puisto rakennettiin vuonna 1956. Puiston rakennutti Bunleua Sulilat.

## Lähteet
Riya Sen

**Riya Sen** (oik. **Riya Dev Varma**; s. 24. tammikuuta 1981 Kalkutta, Länsi-Bengali, Intia) on intialainen näyttelijä ja malli. Hän esiintyi lapsinäyttelijänä hindinkielisessä fantasiaelokuvassa *[[Vishkanya]]* vuonna 1991, ja hänen ensimmäinen elokuvansa aikuisena oli tamilinkielinen romanttinen draama *[[Taj Mahal (vuoden 1999 elokuva)|Taj Mahal]]* vuonna 1999. Hänen ensimmäinen kaupallinen menestyksensä oli hindikomedia *[[Style (vuoden 2001 elokuva)|Style]]* vuonna 2001. Hänen muihin merkittäviin elokuviinsa kuuluvat hindikomediat *[[Jhankaar Beats]]* (2003) ja *[[Shaadi No. 1]]* (2005) sekä malajalaminkielinen kauhuelokuva *[[Anandabhadram]]* (2005).

Seniä pidetään seksisymbolina Intiassa. Vuonna 2007 hän oli yhdeksäntenä *Femina*-lehden 50 kauneimman naisen listalla. 

Sen kuuluu näyttelijäsukuun; hänen isoäitinsä Suchitra Sen, äitinsä Moon Moon Sen ja sisarensa Raima Sen ovat näyttelijöitä. Hänen isänsä Bharat Dev Varma on Tripuran kuningashuoneen jäsen. Sen meni naimisiin pitkäaikaisen poikaystävänsä Shivam Tewarin kanssa Punessa 16. elokuuta 2017.

## Filmografia

## Websarjat

## Lähteet

## Aiheesta muualla

* Virallinen sivusto  
* 
*
Lampinen

**Lampinen** on suomalainen sukunimi. Osaksi se on vanhaa itäsuomalaista alkuperää, osaksi kuuluu nuoriin, otettuihin länsisuomalaisiin sukunimiin, joissa on liitetty johonkin luontoaiheiseen sanaan pääte nen vanhojen itäsuomalaisten sukunimien mallin mukaisesti. Tunnettuja nimenkantajia:

## Lampinen sukunimenä
* Aino Lampinen (1909–1997), kotitalousopettaja, rehtori, toimittaja ja keittokirjailija
* Armas Lampinen (1910–1986), kirjailija
* Arto Lampinen (1933–2017), juristi, yritysjohtaja ja Kokoomuksen kansanedustaja
* Emil Lampinen (1883–1961), suksitehtailija
* Harald Lampinen (1912–1990), moukarinheittäjä
* Hombre Lampinen (oik. *Ari Olavi Lampinen*, 1961–2016), studiomuusikko ja kitaristi
* Inka Lampinen (s. 1990), salibandyn pelaaja
* Juho Emil Lampinen (o.s. *Härmälä*, 1882–1954), maanviljelijä, Maalaisliiton kansanedustaja, kunnallis- ja maanviljelysneuvos
* Jani Lampinen (s. 2003), jääkiekkomaalivahti
* Kalle Lampinen (1894–1950), Suomen sosialistisen työväenpuolueen poliitikko ja toimittaja
* Kyösti Lampinen (s. 1957), urheiluvalmentaja ja -kirjailija
* Mari Lampinen (s. 1971), ampumahiihtäjä
* Max Lampinen (s. 2004), moukarinheittäjä, kuulantyöntäjä ja kiekonheittäjä
* Mico Lampinen (s. 2006), kiekonheittäjä
* Mikko Lampinen (1859–1910), maanviljelijä, kauppias ja valtiopäivämies
* Mikko Lampinen (s. 1985), tanssija, tuottaja ja visuaalinen suunnittelija
* Osmo Ilmari Lampinen (1927–1999), toimittaja ja tieteiskirjailija
* Osmo Ilmari Lampinen (s. 1948), yhteiskuntatieteilijä, virkamies, rehtori, tietokirjailija
* Pekka Lampinen (s. 1965), basisti
* Petra Lampinen (s. 1975), säveltäjä ja muusikko
* Petteri Lampinen (s. 1975), jääpalloilija
* Raine Lampinen (1912–1984), moottoripyöräurheilija, suksitehtailija, Emil Lampisen poika
* Simo Lampinen (s. 1943), ralliajaja, Raine Lampisen poika
* Sirkka-Liisa Lampinen (s. 1951), korkeushyppääjä
* Teemu Lampinen (s. 1981), jalkapalloilija
* Toni Lampinen (s. 1989), vapaaottelija
* Viima Lampinen (s. 1983), kansalaisaktivisti
* Ville Lampinen (s. 1994), pika- ja keskimatkojen juoksija

## Lampinen nimimerkkinä
* Mari Lampinen, nuortenkirjailija Kristina Carlsonin nimimerkki

## Kuvitteellisia Lampisia
* Ankka Lampinen, Aku Ankan suomenkielinen nimi 1930-luvulla

## Nimen muita merkityksiä
* Lampinen, järvi Hattulassa
* Lampinen, lampi Kangasalla
* Lampinen, lampi Mäntyharjussa
* Salmi, kylä Sastamalassa, entisen Mouhijärven kunnan alueella

## Lähteet
Roman Cress

**Roman William Cress** (s. 2. elokuuta 1977 Kaven) on marshallinsaarelainen yleisurheilija, joka kilpailee pikajuoksussa. Hän edustaa seuratasolla yhdysvaltalaista Chizel Track Clubia.

Cress osallistui MM-kisoihin ensimmäistä kertaa Sevillassa 1999. Hän jäi tuolloin 100 metrillä alkueriin juostuaan matkan 10,70 sekunnissa. Cress juoksi saman matkan myös Pekingin olympialaisissa 2008, joissa hän oli 31-vuotiaana maansa vanhin osanottaja. Hän jäi alkueränsä viimeiseksi ja putosi. 

## Ennätykset

*Lähde: IAAF* 

* 100 m: 10,39 s (1999)
* 200 m: 21,89 (1999)
* 60 m (sisäradat): 6,70 (2000)
* 200 m (sisäradat): 21,59 (1999)

## Lähteet
Christine Lagarde

**Christine Madeleine Odette Lagarde** (o.s. *Lallouette*, s. 1. tammikuuta 1956 Pariisi) on ranskalainen poliitikko, joka on toiminut Euroopan keskuspankin pääjohtajana marraskuusta 2019 alkaen. Hän on entinen Kansainvälisen valuuttarahaston (IMF) pääjohtaja ja Ranskan entinen valtiovarainministeri. Euroopan keskuspankin pääjohtajaksi hänet valittiin heinäkuussa 2019. Lagarde kuuluu  Maailman talousfoorumin (WEF) hallitukseen.

## Tausta ja yksityiselämä
Lagarde valmistui maisteriksi Pariisi-Nanterren yliopistosta vuonna 1980 pääaineenaan kauppatiede ja laki. Lisäksi hänellä on kaksi aikaisempaa maisterintutkintoa taloustieteestä ja amerikkalaisesta kirjallisuudesta.

Koulutukseltaan Lagarde on työoikeuteen perehtynyt juristi. Hän asui aiemmin 25 vuotta Yhdysvalloissa ja toimi Chicagossa suuren asianajotoimiston Baker & McKenzien johdossa. Hän edustaa keskustaoikeistolaista konservatiivipuoluetta Union pour un Mouvement Populairea. Lagardea on luonnehdittu hyvin määrätietoiseksi ja neuvottelijana piinkovaksi. Hän on kilpaillut nuorena Ranskan taitouintijoukkueessa.

Lagardella on kaksi lasta. 

## Poliittinen ura
Lagarde palasi Ranskaan vuonna 2005, kun hänet nimitettiin maan maatalous- ja kalastusministerinä (2005–2007) ja kauppaministerinä (2007) Dominique de Villepinin hallituksessa. Valtiovarainministeriksi hänet nimitettiin kesäkuussa 2007, jolloin hänestä tuli ensimmäinen talousasioista vastaava naisministeri G8-maissa. Financial Timesin mukaan Lagarde oli vuonna 2009 euroalueen paras talousministeri. 

Vuonna 2022 Nicolas Sarkozyn kerrotaan ehdottaneen Emmanuel Macronille Lagardea Ranskan pääministeriksi, mikäli tämä voittaisi vaalit. 

### Kansainvälinen valuuttarahasto
Kesäkuussa 2011 Lagarde nimettiin IMF:n pääjohtajaksi. Hän seurasi tehtävässä skandaalin takia eroamaan joutunutta Dominique Strauss-Kahnia. Lagarden kausi alkoi 5. heinäkuuta 2011.

Elokuussa 2011, alle kuukausi Lagarden astumisesta IMF:n johtoon, ilmoitettiin Lagardea vastaan aloitetusta väärinkäytöstutkinnasta. Se liittyi vuoden 2008 tuomioon liikemies Bernard Tapien ja Crédit Lyonnais&nbsp;-pankin välillä. Ranskan oikeus tutki väitteitä, joiden mukaan Tapielle maksettu 285 miljoonan euron rahaerä olisi myönnetty lainvastaisin perustein. Lagarde kiisti tehneensä mitään lainvastaista ja vältti asiasta rikossyytteet toukokuun 2013 lopussa.

Toukokuussa 2014 Lagarde arvosteli rajusti pankkeja ja finanssisektoria. Hänen mukaansa ne keskittyvät liiaksi nopeisiin voittoihin luottamuksen kustannuksella. Hän oli myös huolissaan siitä, että kasvava eriarvoisuus on uhka kasvulle, demokratialle ja ihmisoikeuksille. Vuonna 2014 Lagarde oli Forbesin listalla maailman viidenneksi vaikutusvaltaisin nainen.

### Euroopan keskuspankki
Vuonna 2019 Lagarde nimitettiin Euroopan keskuspankin pääjohtajaksi. Hänen nimityksestään päätti Euroopan parlamentti syyskuussa äänin 349 puolesta, 206 vastaan ja 49 poissa.

## Kunnianosoituksia

*  Kunnialegioona (Ranska, 2012)
*  Ordre national du Mérite (Ranska, 2021)
*  Norsunluurannikon kansallinen ritarikunta (Norsunluurannikko, 2013)
*  Ystävyyden ritarikunta (Venäjä)

Lähde:

## Lähteet

## Aiheesta muualla
Tenkanen

**Tenkanen** voi viitata seuraaviin:

## Sukunimi
* Aaron Tenkanen (1880–1963), urkuri, säveltäjä, liikemies
* Arvo Tenkanen (1898–1966), diplomi-insinööri ja kaupunginjohtaja
* Juha Tenkanen (s. 1978), jalkapalloilija
* Maija Tenkanen (s. 1963), biotuotannon kemian professori
* Martti Tenkanen (1911–1971), piirisihteeri, kirjailija, yrittäjä
* Niklas Emanuel Tengén, alk. *Tenkanen* (1817–1878), kirkkoherra, kirjailija, suomentaja ja säveltäjä
* Reino Tenkanen (1899–1995), sotilaselokuvaaja
* Sami Tenkanen (s. 1974), toimittaja ja media-alan vaikuttaja
* Tuula Tenkanen (s. 1990), purjehtija
* Valtteri Tenkanen (s. 1985), jääkiekkoilija

## Muita
* Aarne Tenkanen, artisti (oik. Kai Järvinen)
* Tenkasen tyttökalenteri, Aarne Tenkasen musiikkialbumi
Dmitri Rjabykin

**Dmitri Anatoljevitš Rjabykin** (, s. 24. maaliskuuta 1976 Moskova, Venäjän SFNT, Neuvostoliitto) on venäläinen jääkiekkoilija, pelipaikaltaan puolustaja. Hän edustaa KHL-liigan Jugra Hanty-Mansijskia.

## Tilastot

## Aiheesta muualla
*
Vapaaehtoinen vaihto

**Vapaaehtoinen vaihto** (vapaaehtoinen transaktio) tarkoittaa jonkin esineen tai asian vaihtamista toiseen suostuvaisten kesken. Vapaaehtoinen vaihto on markkinatalouden toiminnan ytimessä.

Taloustieteilijöiden mukaan vapaaehtoiset vaihdot lisäävät talouden tehokkuutta, siis myyjä, ostaja ja mahdolliset muut sopimusosapuolet saavat niistä hyötyä. Professori Arnold Klingin mukaan eräissä tapauksissa jonkin vapaaehtoisen vaihdon kieltäminen voi hyödyttää jotakuta muiden kustannuksella.

Vapaaehtoista vaihtoa verrataan usein valtion verojen, lakien ja sääntelyn määräämiin ei-vapaaehtoisin vaihtoihin. 

## Lähteet
Kiilapalsta

**Kiilapalsta** (ruots. *Kilskiftet*) on Vaasassa, Huutoniemen itäpuolella sijaitseva asuinalue, josta on matkaa noin neljä kilometriä kaupungin keskustaan. Alue kuuluu tilastollisessa aluejaossa Huutoniemen osa-alueeseen.

Kiilapalsta on pientaloaluetta, jossa on pääasiassa 1960-luvulla rakennettuja omakotitaloja. Alueen ensimmäinen asemakaava hyväksyttiin vuonna 1957. Ennen Kiilapalstan kaavoittamista rakennetut talot sijaitsevat Puolukkatien ja Mansikkatien seudulla. Lähimmät palvelut ovat viereisellä Huutoniemellä.

## Lähteet
Robert Burks

**Robert Burks** (1910 Newport Beach, Kalifornia – 1968 Los Angeles, Kalifornia) oli yhdysvaltalainen elokuvaaja. Hän oli Warnerin elokuvastudioiden kuvatehosteosaston johdossa vuosina 1944–1949 ja oli erikoistunut pienoismalleihin. Burksin yhteistyö kuvaajana Alfred Hitchcockin kanssa alkoi tämän Warnerille tekemästä elokuvasta *[[Muukalaisia junassa]]* (1951). Kun Hitchcock myöhemmin siirtyi Paramountille ja Universalille, Burks siirtyi hänen mukanaan. Burks oli Oscar-ehdokkaana kaikkiaan neljä kertaa. Palkinnon parhaasta kuvauksesta hän sai elokuvasta *Varkaitten paratiisi* (1955). Burks ja hänen vaimonsa kuolivat tulipalossa vuonna 1968.

## Valikoitu filmografia

* *[[Muukalaisia junassa]]* (*Strangers on a Train*, 1951)
* *[[Täydellinen rikos]]* (*Dial M for Murder*, 1954)
* *[[Takaikkuna]]* (*Rear Window*, 1954)
* *[[Varkaitten paratiisi]]* (*To Catch a Thief*, 1955)
* *[[Mutta... kuka murhasi Harryn?]]* (*The Trouble with Harry*, 1955)
* *[[Mies joka tiesi liikaa (vuoden 1956 elokuva)|Mies joka tiesi liikaa]]* (*The Man Who Knew Too Much*, 1956)
* *[[Vertigo – punainen kyynel]]* (*Vertigo*, 1958)
* *[[Vaarallinen romanssi]]* (*North by Northwest*, 1959)
* *[[Musiikkimies]]* (*The Music Man*, 1962)

## Lähteet
Www.liisanblogi.net

**www.liisanblogi.net** on Tuija Lehtisen vuonna 2006 ilmestynyt Otavan kustantama nuortenkirja, jossa kerrotaan nuoresta tytöstä Liisa Virtasesta ja hänen pitämästään blogista. Kirja sai ilmestymisvuonnaan Topelius-palkinnon.

Kirjassa Liisa perheineen aikoo muuttaa vuodeksi Ruotsiin isän saadessa siirron Uppsalaan. Liisa ei halua muuttaa, koska ei osaa ruotsia kovin hyvin, joten hän muuttaa isänsä sisarusten luokse "Big Cityyn". Liisa pitää kokemuksistaan blogia, jota lukevat ja kommentoivat muiden muassa nimimerkit Miss Nasu ja Murikka. Liisa on tunnistavinaan käyttäjänimien takaa koulututtujaan, mutta vähitellen selviää, ettei internetissä kaikki aina ole sitä miltä näyttää. 

## Lähteet
Zamir Kabulov

**Zamir Nabijevitš Kabulov** (; s. 22. heinäkuuta 1954 Uzbekistan) on korkea-arvoinen venäläinen diplomaatti, joka on toiminut erityisesti Venäjän edustustossa Afganistanissa ja myös YK:n neuvonantajana Afganistanin kysymyksissä asemapaikkanaan Pakistan sekä edustanut Venäjän ulkoministeriä neuvoteltaessa Bonnin sopimusta. Vuodesta 2004 hän on jälleen ollut suurlähettiläänä Kabulissa. Hän suhtautuu kriittisesti Naton toimiin maassa. 

Kabulov on neuvonut Yhdysvaltoja välttämään Venäjän virheet Afganistanissa, kannattaa sotilaallista ratkaisua ja laskee vastuun Afganistanin tilanteen ratkaisusta Yhdysvalloille: "Ongelman aiheuttaja on Yhdysvallat, joten Yhdysvalloilla on myös vastuu sen ratkaisemisesta. -&nbsp;- panostakaa tehokkaasti ja panostakaa nyt, mutta älkää jääkö -&nbsp;- liian pitkäksi aikaa, niin kuin me teimme."

## Lähteet
Hullu yö

**Hullu yö** on Kaija Kärkisen vuonna 1991 levytetty kappale. Kappale edusti Suomea vuoden 1991 Eurovision laulukilpailussa ja sijoittui saamillaan kuudella pisteellä 20. sijalle eli kolmanneksi viimeiseksi.

Kappaleen sävelsi Ile Kallio ja sanoitti Jukka Välimaa.

## Lähteet

## Aiheesta muualla
*
SMS Graudenz (1913)

**SMS Graudenz** oli Saksan keisarikunnan laivaston Graudenz-luokan kevyt risteilijä ensimmäisessä maailmansodassa. 

## Valmistus

Alus tilattiin Kaiserliche Werft Kieliltä ja sen köli laskettiin vuonna 1912. Alus laskettiin vesille 25. lokakuuta 1913 ja se otettiin palvelukseen 10. elokuuta 1914.

## Saksan keisarikunnan laivasto 1914-1920
*SMS Graudenz* otettiin laivaston palvelukseen elokuussa 1914 ja se liitettiin 4. tiedustelijaryhmään torpedoveneiden johtoalukseksi. Se siirrettiin 2. tiedustelijaryhmään, jonka mukana alus osallistui Doggermatalikon taisteluun tukiessaan Hipperin komennossa olleita taisteluristeilijöitä. Huhtikuussa 1916 alus osui miinaan , mikä esti sen osallistumisen Skagerrakin taisteluun.

Alus modernisoitiin 1915, jolloin sen aseistukseksi vaihdettiin seitsemän 15 cm SKL/45 ja kaksi 8,8 cm Flak L/45 -ilmatorjuntatykkiä. Torpedoputkien lukumäärä lisättiin neljään ja mahdollistettiin 120 miinan kuljettaminen ja laskeminen. Aseituksen muututtua henkilöstön tarve kasvoi ja aluksen miehistönä olikin 21 upseeria ja 364 miestä.

## Regia Marina 1920-1937
Alus luovutettiin 1. kesäkuuta 1920 sotakorvauksena Italialle. Alus modernisoitiin 1921-1924 Taranton laivastontelakalla, jolloin aluksen hiilivarastot supistettiin ja öljynmäärää lisättiin. Se liitettiin 6. toukokuuta 1925 laivastoon nimettynä *Anconaksi*.

Alukselle asennettiin seuraavana vuonna tilat M7-ter-meritiedustelukoneelle. Vuosina 1928-1929 aluksen etukantta pidennettiin ja keulaa kasvatettiin, jotta katapultti saatiin asennettua. Alus luokiteltiin Italiassa risteilijäksi 19. heinäkuuta 1929. Alus poistettiin palveluksesta 11. maaliskuuta 1937 ja se romutettiin seuraavana vuonna.

## Lähteet
*

### Viitteet
Raivaaja (Lahti)

**Raivaaja** (vuosina 1905–1907 **Itä-Hämeen Raivaaja**) oli Heinolassa ja Lahdessa vuosina 1905–1914 ilmestynyt sosiaalidemokraattinen sanomalehti.

*Itä-Hämeen Raivaaja* sai alkunsa Heinolassa, jossa se ilmestyi sanomalehti ''Itä-Hämeen'' julkaisijoiden kustantamana. Vuonna 1906 perustettiin osuuskunta, joka myöhemmin muutettiin osakeyhtiöksi. Samalla lehti siirtyi Lahteen, ja sen nimeksi tuli *Raivaaja*. Laitehankintojen rasittama kustannusyhtiö teki vararikon, ja lehti lakkasi ilmestymästä tammikuussa 1914. Sen jälkeen SDP:n Lahden kunnallistoimikunta julkaisi toimittaja Akseli Kanervan johdolla huhtikuuhun saakka kahdesti viikossa ilmestynyttä *[[Kansanvalta (Lahti)|Kansanvaltaa]]*.

Lehteä julkaistiin aluksi kerran, vuonna 1907 kahdesti, vuosina 1908–1910 kolmesti ja vuodesta 1911 lähtien kuudesti viikossa. Loppuvuosina rinnalla ilmestyi myös kolmipäiväinen painos. Levikki oli suurimmillaan 6&nbsp;500 kappaletta vuonna 1908. 

Lehden päätoimittajia olivat Oskar Orasmaa (1906–1907), Viljo Visa (1907–1908), Juho Raitio (1908–1909), Alpo Mattila (1909–1910), Väinö Hupli (1910–1911), Matti A. Airola (1911–1912) ja Akseli Kanerva (1912–1914).

## Lähteet

## Aiheesta muualla
* ''Itä-Hämeen Raivaaja'' digitoituna kansalliskirjastossa
* ''Raivaaja'' digitoituna kansalliskirjastossa
* ''Kansanvalta'' digitoituna kansalliskirjastossa
Purje-evät

**Purje-evät** (Veliferidae) on kiiltolahnakaloihin kuuluva kalaheimo. Heimon lajit elävät Intian valtameren ja Tyynenmeren alueilla.

## Lajit
Purje-evien heimoon kuuluvien lajien eoseenikaudelle ajoitettuja fossiileja on löydetty muun muassa Italiasta ja Tanskasta. Tällaisia ovat muun muassa *Veronavelifer*- ja *Palaeocentrotus*-sukuihin kuuluvat lajit. Nykyään heimossa elää kaksi lajia: purje-evä (*Velifer hypselopterus*) ja piikkipurje-evä (*Metavelifer multiradiatus*).

## Anatomia
Purje-evälajit ovat kooltaan korkeintaan 40&ndash;cm pitkiä. Ruumiinrakenteeltaan ne ovat korkeita ja litteitä kaloja. Selkäevä sekä peräevä ovat korkeat. Silmä on suurikokoinen. Muiden kiiltolahnakalojen tapaan purje-evät kykenevät työntämään yläleukaansa eteenpäin. Suussa ei ole hampaita. Kalojen suomut ovat pienet ja vinoneliön muotoiset. Purje-evälajien lisääntymisestä ei ole juurikaan tietoa.

## Levinneisyys
Purje-eviin kuuluvia kaloja tavataan Intian valtamerestä ja Tyynenmeren länsi- ja keskiosista. Ne elävät usein lähellä rantaa noin 30&ndash;200 metrin syvyydessä. Kalojen ravintoa ovat pienet selkärangattomat eläimet.

## Lähteet
Vuoritammi

**Vuoritammi** eli **kaukasuksentammi** (*Quercus macranthera*) on kesävihanta tammilaji, joka kasvaa pääasiassa Pohjois-Iranissa, Turkissa, Armeniassa ja Azerbaidžanissa. Puu kasvaa yleensä noin 20 metrin korkuiseksi, mutta myös 30 metrin korkuisia yksilöitä voi löytää. Puu kasvaa yleensä kuivilla rinteillä 800–2&nbsp;400 metrin korkeudessa.

## Lähteet
Raivaaja (Kotka)

**Raivaaja** oli Kotkassa vuosina 1945–1959 ilmestynyt kansandemokraattinen sanomalehti.

*Raivaaja* perustettiin vuoden 1945 eduskuntavaalien jälkeen SKDL:n Kymen läänin piirilehdeksi. Se ilmestyi kolmesti viikossa noin 4&nbsp;000 kappaleen painoksena. Päätoimittajina työskentelivät Viljo Kohonen (1945–1946), Paavo Heinonen (1946–1950), Jalmari Kukkola (1951–1954) ja Kaarlo Koskinen (1954–1959). Kymenlaaksoon levinneen Kansan Uutisten perustamisen jälkeen paikallisen lehden ylläpitäminen todettiin tarpeettomaksi ja se lakkautettiin vuoden 1959 lopulla.

## Lähteet
Talonpojan Sanomat

**Talonpojan Sanomat** oli Helsingissä vuosina 1926–1927 ilmestynyt viikkolehti. Lehti oli Talonpoikaiskansan puolueen äänenkannattaja. 

Lehti oli lähinnä puoluetta johtaneen Matti Läheniemen luomus. Se jäi lyhytaikaiseksi ja sitä ilmestyi vain 68 numeroa, vaikka rahoitusta saatiin esimerkiksi talonpoikien liikkeeseen kontaktia hakeneelta Suomen kommunistiselta puolueelta. SKP:n jäseniä osallistui Talonpoikaiskansan puolueen toimintaan, vaikka asia pyrittiin pitämään salassa. SKP:n ei kuitenkaan voida sanoa hallinneen puoluetta, sillä monet rivijäsenet eivät tienneet yhteydestä eikä puoluejohtaja Läheniemi itse ollut kommunisti.

Lehden tukemisen taustalla oli SKP:n yritys vaikuttaa talonpoikaisväestöön ja horjuttaa Maalaisliiton kannatusta. Vastaavana toimittajana toimi karjalainen maalaisliiton veteraani Matti Läheniemi, mutta varsinainen toimittaja oli peitenimeä Antti Tammi käyttänyt Yrjö Leino. Etupäässä ilmaiseksi jaettu lehti lopetettiin vuoden 1927 eduskuntavaalien jälkeen.

## Lähteet

## Aiheesta muualla
* ''Talonpojan Sanomat'' digitoituna kansalliskirjastossa
Työn Valta (SKDL:n lehti)

**Työn Valta** oli Hämeenlinnassa ja Lahdessa vuosina 1945–1950 ilmestynyt kansandemokraattinen sanomalehti.

SKDL:n Etelä-Hämeen piirin äänenkannattajana toiminut *Työn Valta* ilmestyi aluksi Hämeenlinnassa, kunnes kesällä 1947 Lahteen perustettiin oma kirjapaino. Samalla aluksi kerran, vuonna 1946 kahdesti ja sittemmin kolmesti viikossa ilmestynyt lehti muutettiin kuusipäiväiseksi. Taloudellisten vaikeuksien takia se supistui jo seuraavana vuonna viisipäiväiseksi ja vuonna 1949 jälleen kolmipäiväiseksi. Noin 5&nbsp;000 kappaleen painoksena levinnyt lehti lopetettiin vuoden 1950 lopussa. Sen päätoimittajina työskentelivät Harald Toivola (1945–1946), Rudolf Parviainen (1946), Juho Mäkelä (1946–1947), Sulo Kivinen (1947–1949) ja Kauko Järvinen (1949–1950).

## Lähteet
Suomen Työmies (1920–1923)

**Suomen Työmies** (vuonna 1921 myös *Suomen Työläinen*) oli Helsingissä vuosina 1920–1923 ilmestynyt Suomen sosialistisen työväenpuolueen sanomalehti.

*Suomen Työmies* oli SSTP:n ensimmäinen itsenäinen lehtihanke. Se ilmestyi kuudesti viikossa. Päätoimittajina työskentelivät Arvo Tuominen (1920), Emil Tuomi (1921), Eero Meriluoto (1921), Johannes Forsman (1921 ja 1922), Viljo Kainulainen (1921), Pekka Pirskanen (1922), Voitto M. Jalava (1922) ja Ville Harinen (1922–1923).

Puolueen pää-äänenkannattajana toiminut lehti lakkautettiin määräajaksi syksyllä 1921, jolloin sen tilalla ilmestyi Uudenmaan piirin äänenkannattajana esiintynyt *Suomen Työläinen*. Vuoden 1922 alussa Suomen Työmiestä julkaissut Osakeyhtiö Työ hankki oman kirjapainon Amerikan suomalaisen sosialistijärjestön lahjoittaman ”miljoonan markan rahaston” turvin. Viranomaiset lakkauttivat lehden pysyvästi elokuussa 1923. Syyskuussa 1923 Työmiehen seuraajaksi perustettiin *[[Työväenjärjestöjen Tiedonantaja]]*.

## Lähteet

## Aiheesta muualla
* ''Suomen Työmies''' digitoituna kansalliskirjastossa
Maamiehen Sanomat

**Maamiehen Sanomat** oli SKDL:n vuosina 1947–1950 julkaisema maaseudun asioihin keskittynyt sanomalehti.

Helsingissä kerran viikossa ilmestyneen lehden päätoimittajana työskenteli Erkki Kumpulainen. Sen julkaiseminen lopetettiin taloudellisten vaikeuksien takia.

## Lähteet
Vapaus (Mikkeli)

**Vapaus** oli Mikkelissä vuosina 1906–1963 ilmestynyt SDP:n sanomalehti. Myöhemmin Mikkelissä ilmestyi myös *[[Viikko-Vapaus]]* -niminen lehti.

Aloite sosiaalidemokraattisen maakuntalehden perustamisesta tehtiin suurlakon jälkitunnelmissa huhtikuussa 1906. Saman vuoden syksyllä perustettiin osuuskunta, joka ryhtyi julkaisemaan uutta lehteä vuoden 1907 alusta lähtien. Alkuvaiheen talousvaikeudet helpottivat 1910-luvulla, kunnes sisällissota katkaisi positiivisen kehityksen. Uudelleen *Vapaus* pääsi ilmestymään vasta heinäkuussa 1919.

1920- ja 1930-luvuilla *Vapaus* jäi maakuntalehtien kilpailussa yhä selvemmin alakynteen. Sitä julkaissut osuuskunta teki vararikon vuonna 1933. Lehden toimintaa onnistuttiin kuitenkin jatkamaan, ja vuoden 1935 alussa se siirrettiin uudelle osakeyhtiölle. 1950-luvulla lehti sortui taloudellisiin vaikeuksiin. Vuonna 1963 se yhdistettiin Viipurista Lappeenrantaan siirtyneeseen *Kansan Työhön*, joka alkoi ilmestyä nimellä *[[Saimaan Sanomat]]*.

Aluksi kolmesti ja vuodesta 1945 lähtien kuudesti viikossa ilmestyneen lehden levikki kohosi 1950-luvulla noin 9&nbsp;000 kappaleeseen. Päätoimittajina työskentelivät Antero Ahde (1907–1908), Albin Valjakka (vastaava toimittaja, 1907–1908), Oskari Orasmaa (1908–1910), Kalle Hakala (1911–1921 ja 1940–1944), Viktor Paavilainen (1921–1940), K. F. Haapasalo (1944–1951), Eino Kantanen (1951–1955), Alpo Tiitinen (1955–1962) ja Aaro Airas (1962–1963).

*Vapaus* perustettiin uudelleen sosiaalidemokraattisena viikkolehtenä vuonna 1977. Vuoteen 2011 saakka ilmestyneen lehden nimenä oli myöhemmin *Viikko-Vapaus*.

## Lähteet
*

### Viitteet

## Aiheesta muualla
* Vapaus Historiallisessa sanomalehtikirjastossa
Elefantin matka

**Elefantin matka** (*A viagem do elefante*) on José Saramagon kirjoittama teos, joka ilmestyi alkujaan portugalin kielellä 2008. Teoksen on suomentanut Sanna Pernu, ja suomennoksen on vuonna 2011 julkaissut Tammi.

*Elefantin matka* on vuonna 2010 kuolleen portugalilaisen Nobel-kirjailijan José Saramangon toiseksi viimeinen romaani. Sen jälkeen ilmestyi vielä *Caim*, jota ei ole toistaiseksi suomennettu. 

*Elefantin matka* perustuu tositapahtumiin 1500-luvulta. Portugalin kuningas Juhana III haluaa antaa Intiasta tuottamansa norsun kihlajaislahjaksi vaimonsa serkulle, Itävallan arkkiherttua Maksimilianille. Lian peittämät norsu Salomo suitaan ensin kuntoon, sen intialainen hoitaja Subhro puetaan edustaviin asuihin, ja heidät lähetetään seurueen saattelemana matkaan kohti Wieniä. Tästä matkasta kirja kertoo. Matkan varrella norsu saa osakseen huomiota, pääasiassa ihmetystä, ihastusta ja auttamisen halua, mutta ihmiset myös pelkäävät sitä taikauskoisesti. Norsun intialaisen hoitajan Subhron kautta Saramago kuvaa matkan vaiheita, ja tämän välityksellä kirjailija saa irvailla katolista kirkkoa, kuninkaallisten oikkuja ja politiikan kiemuroita.

Hauska tarina kuljettaa matkalaisia monen mutkan kautta. Tositarinan päälle Saramago lisää omiaan, on kertojana aktiivisesti läsnä hauskuttamassa lukijaa karnevalistisin keinoin. Myös Saramagon kieli on tuttuun tyyliin omintakeista, lauseet ovat pitkiä, näennäisen koukeroisia mutta silti helppolukuisia, erisnimet kirjoitettu pienellä, ja virtuoosimainen kirjoitussääntöjä rikkova  tarina etenee yhtä hitaasti kuin matkanteko. Joskin joku kriitikko pienikirjaimisesta tyylistä hiukan ärtyykin.

Kirjaa on kritiikeissä luonnehdittu niin veijariromaaniksi, road movieksi kuin viihdyttäväksi lukuromaaniksikin. 

Saramagoa ensimmäisen kerran suomentava Sanna Pernu saa kriitikoilta kiitokset taidosta pysyä mukana alkuteoksen kielen ja tyylin ilmeisen vanhastavien koukeroiden synnyttämässä pyörityksessä.

## Lähteet

## Aiheesta muualla
* Aimo Ruusunen: Norsukin todistaa uskonnon puolesta. Kansan uutiset 2.1.2012.
Jonas (televisiosarja)

**Jonas** () on Disney Channelin televisiosarja, jonka on tuottanut Michael Curtis ja Roger Schulman. Sarjan tähtinä toimii Jonas Brothers. Ensimmäinen jakso kuvattiin syyskuussa 2008 ja näytettiin Yhdysvalloissa Disney Channelillä 2. toukokuuta 2009. Suomessa sarjaa näyttää Nelonen.

## Näyttelijät
Why Don’t You Do Right?

”**Why Don’t You Do Right?**” on Joe McCoyn säveltämä ja sanoittama blueskappale. McCoy kirjoitti laulun Lil Greenille, joka nauhoitti sen 23. huhtikuuta 1941 Big Bill Broonzyn säestämänä.

Peggy Lee nauhoitti kappaleen Benny Goodmanin yhtyeen kanssa vuonna 1942. Leen versio kuullaan saman vuoden elokuvassa *[[Tähtien kanttiini]]* ja toi nuorelle laulajalle ensimmäisen kerran huomiota kansallisella tasolla. Lee nauhoitti kappaleen uudelleen vuonna 1947 aviomiehensä, Goodmanin entisen kitaristin Dave Barbourin kanssa. Kappaleen ovat nauhoittaneet myös muun muassa Amos Milburn ja Johnny Otis.

## Lähteet
7,92×57 mm Mauser

**7,92×57 mm Mauser **on Saksan valtakunnan vuonna 1905 käyttöön ottama kiväärin patruuna, joka palveli maata molemmissa maailmansodissa. 7.92×57mm Mauser oli aikanansa yksi maailman suosituimmista armeijoiden käyttämistä patruunoista. 2000-luvulla se on yhä suosittu urheilu- ja metsästyspatruuna, jota on valmistettu Euroopassa ja Yhdysvalloissa. 

## Lähteet

## Aiheesta muualla

*History and Development of the 7.9x57mm Cartridge
*The 7,92x57mm Cartridge
*7,92x57mm Cartridge Markings 
*7,92x57mm Cartridge Type Identification
Työ (1927–1930)

**Työ** oli Viipurissa vuosina 1927–1930 ilmestynyt kommunistinen sanomalehti.

Etelä-Karjalan kommunistien maakuntalehtenä ilmestyneen *Työn* sisältö oli paljolti sama kuin tamperelaisessa ''Työväen Lehdessä'' ja suuntauksen päälehdessä ''Työväenjärjestöjen Tiedonantajassa''. Jälkimmäisen ollessa lakkautettuna se muutettiin päälehteä muistuttavaksi ja jaettiin sen tilaajille. Virallisina julkaisijoina toimivat yksityishenkilöt, joiden takana oli helsinkiläinen Oy Työ. Kolmesti viikossa ilmestyneen lehden päätoimittajina työskentelivät Huvi Luotonen (1927), Martti Koivisto (1927) ja Aleksanteri Huhtala (1928–1930). Viranomaiset lakkauttivat *Työn* kesäkuussa 1930 yhdessä muiden äärivasemmiston lehtien kanssa.

## Lähteet

## Aiheesta muualla
* ''Työ'' digitoituna kansalliskirjastossa
Työ (1921)

**Työ** oli Viipurissa vuonna 1921 ilmestynyt Suomen sosialistisen työväenpuolueen sanomalehti.

Lehti ilmestyi säännöllisesti vain neljän viikon ajan lokakuussa 1921. Sen päätoimittajina työskentelivät Viljo Nokireki (näytenumero), Matti Peräkylä ja S. Kutvonen. Kuudesti viikossa ilmestynyt *Työ* jäljitteli ulkoasultaan samannimistä vanhan työväenliikkeen lehteä. Lehtihanke osoittautui taloudellisesti täysin epäonnistuneeksi.

## Lähteet
*

### Viitteet

## Aiheesta muualla
* ''Työ'' digitoituna kansalliskirjastossa
Emiliano Armenteros

**Emiliano Daniel Armenteros Volante** (s. 18. tammikuuta 1986 Monte Grande, Argentiina) on argentiinalainen jalkapalloilija. Hän edustaa Espanjan Primera Divisiónissa pelaavaa Osasunaa ja on pelipaikaltaan keskikenttäpelaaja.

## Seurajoukkueura
Armenteros siirtyi kotimaastaan espanjalaisseura Sevillaan vuonna 2007. Hän pelasi kauden 2007–2008 seuran reservijoukkueessa Sevilla Atléticossa. Kauden 2009–2010 hän pelasi lainasopimuksella Xerezissä.

15. heinäkuuta 2010 Armenteros siirtyi jälleen lainalle, tällä kertaa madridilaisseura Rayo Vallecanoon. Hän palasi kesällä 2011 Sevillaan, mutta vähäisen peliajan johdosta hän siirtyi tammikuussa 2012 loppukauden kestävällä lainasopimuksella Rayo Vallecanoon.

## Lähteet
* Emiliano Armenterosin tilastot FútbolXXI-sivustolla
Vapaa Savo

**Vapaa Savo** oli Mikkelissä vuosina 1947–1948 ilmestynyt kansandemokraattinen sanomalehti.

SKDL:n Mikkelin piirijärjestön julkaisema *Vapaa Savo* perustettiin syksyllä 1947, kun kuopiolainen *[[Kansan Sana]]* ei kyennyt tyydyttävästi palvelemaan alueen lukijoita. Kolme kertaa viikossa ilmestynyttä lehteä painettiin kotkalaisen ''Raivaajan'' kirjapainossa. *Raivaajan* kymenlaaksolaista aineistoa sisältänyt *Vapaa Savo* osoittautui kuitenkin pettymykseksi, ja se lopetettiin jo elokuussa 1948. Lehden päätoimittajina työskentelivät Onni Karppinen (1947) ja Juho Kemppainen (1947–1948).

## Lähteet
The Last Waltz

**The Last Waltz** on The Band -yhtyeen yhdysvaltalaisena kiitospäivänä, 25. marraskuuta 1976, Winterland Ballroomissa San Franciscossa pitämän rockkonsertin taltioinut dokumenttielokuva. Itse esiintyminen kantoi nimeä *The Last Waltz*. Nimitys "viimeinen valssi" viittaa konsertin ennakkomaineeseen The Bandin kiertueuran loppuna  .

Konsertissa The Bandin kanssa soitti useita vierailevia tähtiä kuten  Paul Butterfield, Eric Clapton, Neil Diamond, Bob Dylan, Emmylou Harris, Ronnie Hawkins, Dr. John, Joni Mitchell, Van Morrison, Ringo Starr, Muddy Waters, Ronnie Wood, Bobby Charles ja Neil Young.

## Esiintyjät
### The Band
* Rick Danko – bassokitara, viulu, laulu
* Levon Helm – rummut, mandoliini, laulu
* Garth Hudson – urut, piano, haitari, syntetisaattorit, sopraanosaksofoni
* Richard Manuel – piano, urut, rummut, clavinet, dobro, laulu
* Robbie Robertson – kitara, piano

## Arvioita
Ilta-Sanomien Timo Malmin mukaan kuvaajat ovat tallentaneet dokumentin rauhallisella, kikkailemattomalla tavalla. Myös haastattelut on toteutettu harkiten ja osana kokonaisuutta. *The Last Waltz* henkii Malmin mukaan rockin 1960-luvun ja 1970-luvun alun huippukautta. "Scorsesen seitsentuntisesta konsertista kokoama dokumentti on kuin rockin erään aikakauden elokuvallinen joutsenlaulu.", hän kirjoittaa.

*[[The New York Times]]in* kriitikot valitsivat *The Last Waltzin* vuonna 2004 yhdeksi kaikkien aikojen tuhannesta parhaasta elokuvasta maailmassa.

## Lähteet

## Aiheesta muualla
* The Last Waltz, official MGM website
*Mikko Montonen: *The Bandin viimeinen blues*, Soundi 8/1978 s. 8–9.
Whitehurstin tarkkuusaurinkokello

**Whitehurstin tarkkuusaurinkokello** on erityisen tarkka aurinkokello, joka ilmaisee ajan minuutin tarkkuudella. Kello mittaa paikallista aurinkoaikaa, ja siinä on mukana muunnosasteikko josta voi tarkistaa valtakunnan virallisen ajan. Sen kehitti 1800-luvun alussa Whitehurstin perheyritys Englannin Derbyssä.

## Valmistaja
Whitehurstin perhe tunnettiin Derbyssä lahjakkaina mekaanikkoina. John Whitehurst (1713–1788) perusti Derbyyn kellosepänliikkeen. Kun hän sai viran Lontoosta, hänen veljenpoikansa jatkoi yritystä nimellä Whitehurst & Son.

## Rakenne
Aurinkokellossa osoittimen varjon muoto riippuu paitsi kellonajasta, myös päivämäärästä ja leveys- ja pituusasteesta. Leveysaste vaikuttaa varjon pituuteen: päiväntasaajalla varjo on lyhyempi kuin lähempänä napoja. Kun kellon asteikko muotoillaan osoittamaan paikallista aurinkoaikaa, siten että keskipäivällä varjo on lyhyimmillään, ei pituusasteella ole väliä. Muunnos valtakunnanaikaan lasketaan jokaista sijaintipaikkaa varten erikseen. Lisäksi, koska maa kiertää aurinkoa ellipsinmuotoisella radalla, aurinkokellon mittaama päivän pituus vaihtelee standardiaikaan nähden, ja aurinkoajan ja standardiajan erotus riippuu myös kalenterista. Helmikuussa aurinkokello jätättää eniten, 14 minuuttia, kun taas marraskuussa aurinkokello on 16 minuuttia seinäkelloa edellä. Whitehurstin kellossa standardiaika on esitetty toisella asteikolla, johon on merkitty "Watch slower" ja "Watch faster" sen mukaan edistääkö vai jätättääkö aurinkokello taskukelloon verrattuna.

## Lähteet
Nokia E7-00

**Nokia E7-00** on matkapuhelinvalmistaja Nokian valmistama Symbian Anna-käyttöjärjestelmällä (päivitys mahdollista  Belle-käyttöjärjestelmään) toimiva kosketusnäytöllinen älypuhelin, jossa on esiin liukuva QWERTY-näppäimistö. sekä mini-HDMI -ulostulo. Se muistuttaa Nokia N8:aa, mutta E7:ssä on 8 megapikselin kamera eikä se sisällä FM-lähetintä. E7 kuitenkin sisältää isomman näytön N8 verrattuna. E7-00 julkaistiin 14. syyskuuta 2010 Nokia World -tapahtumassa.

## Muotoilu
### Mitat
*Koko: 123,7&nbsp;mm × 62,4&nbsp;mm × 13,6&nbsp;mm
*Paino (akun kanssa): 176&nbsp;g

### Ulkonäkö
*Saatavana mustana, sinisenä ja hopeisena. Takakansi on ruostumatonta terästä.

### Kosketusnäyttö
*Näytön koko: 4"
*Kuvasuhde: 16:9
*Resoluutio: 640 × 360 pikseliä
*Toimintaperiaate: kapasitiivinen, aktiivimatriisi OLED (=AMOLED)

### Yksilöinti
*Viisi konfiguroitavaa aloitusnäyttöä + menunäyttö
*Widget-miniohjelmat
*Muokattavat profiilit
*Soittoäänet: MP3, AAC, eAAC, eAAC+, WMA, AMR-NB, AMR-WB
*Videosoittoäänet
*Muutettavat väriteemat, ikonit, taustakuvat, näytönsäästäjä ja äänet

### CPU ja muistit
*680&nbsp;MHz ARM11-prosessori
*Grafiikkaprosessori : 2D/3D Graphics HW Accelerator with OpenVG 1.1 and OpenGL ES 2.0 support
* Sisäinen flash : 16&nbsp;GB & 0,5&nbsp;GB (2 kiinteää asemaa)
* Ei MicroSD-muistikorttipaikkaa
* RAM-muisti 256 MB

### Virranhallinta
*BL-4D 1200&nbsp;mAh Li-Ion-akku
*Puhe-aika (maks.):
**GSM 1&nbsp;540&nbsp;min
**WCDMA 1&nbsp;300&nbsp;min
*Valmiusaika (maks.):
**GSM 430&nbsp;h
**WCDMA 470&nbsp;h
*Videon toisto (H.264 720p, 30&nbsp;fps, maks.): 6,5&nbsp;h
*Videon kuvaus (H.264 720p, 25&nbsp;fps, maks.): 3,5&nbsp;h

### Lataus
*USB-lataus (micro-USB-liitin)

## Yhteydet

*GPRS/EDGE class B 850/900/1800/1900
*WCDMA 850/900/1700/1900/2100
*HSDPA Cat9, maks. 10,2&nbsp;Mbit/s, HSUPA Cat5 maks. 2,0&nbsp;Mbit/s 
*WLAN IEEE 802.11&nbsp;b/g/n
*TCP/IP-tuki

### Digitaaliset lähiyhteydet
*Bluetooth 3.0
*USB 2.0 480&nbsp;Mbit/s (mikroUSB-liitin)
**USB On-The-Go protokollatuki

### Analogiset yhteydet
*3,5&nbsp;mm Nokia AV-liitin
*FM radiovastaanotin, stereo, RDS

### Toimintataajuudet
*GSM/EDGE 
*WCDMA 850/900/1700/1900/2100
*Automaattinen vaihto taajuuksien välillä
*Offline-toimintamoodi

## Sovellukset
*PC-sovellukset: Nokia Suite

## Lähteet
*Nokia E7-00 – Ominaisuudet
*Nokia E7-00 tuoteseloste – Nokian omat sivut 
*Nokia E7 – GSMArena 

## Aiheesta muualla
* Nokia E7-00 – Tuki
* Käyttöohjeet
Martin Gruber

**Martin Gruber** (s. 16. toukokuuta 1970 München) on saksalainen näyttelijä, joka näytteli muun muassa sarjassa ''Lemmen viemää'' monen tuotantokauden ajan. Hän oli neljännellä tuotantokaudella pääparina Ivanka Brekalon kanssa (sarjassa Emma Strobl).

## Aiheesta muualla
*
Lummen

**Lummen** on kunta Belgian Flanderin alueella Limburgin maakunnassa lähellä Hasseltia. Siellä on arviolta 14&nbsp;603 asukasta (vuonna 2016) ja sen pinta-ala on 53,4 neliökilometriä. 

Lummenissa on monia nähtävyyksiä, mm. 1500-luvulla rakennettu linna. 

## Nähtävyydet
* 700-vuotias tammi
* Kasteel de Burg, (Burgin linna) linna 1500-luvulta
* Kasteel van Loye, linna 1500-luvulta
* Schulensmeer, Flanderin suurin järvi.

## Lähteet

## Aiheesta muualla

*www.lummen.be
Työ (täsmennyssivu)

**Työ** voi tarkoittaa seuraavia:
* työ ihmisen toimintana
* työ ihmisen ammattina
* työ fysiikan käsitteenä
* Osakeyhtiö Työ, kirjapainotoimintaa harjoittanut yritys 1920–1930

## Lehdet

* *[[Saimaan Sanomat|Työ]]*, Viipurissa vuosina 1904–1918 ilmestynyt sosiaalidemokraattinen sanomalehti, myöhemmin *Kansan Työ* ja *Saimaan Sanomat*
* *[[Työ (1921)|Työ]]*, Viipurissa vuonna 1921 ilmestynyt Suomen sosialistisen työväenpuolueen sanomalehti
* *[[Työ (1927–1930)|Työ]]*, Viipurissa vuosina 1927–1930 ilmestynyt kommunistinen sanomalehti
Lissabonin viiltäjä

**Lissabonin viiltäjä** oli Lissabonissa Portugalissa vuosina 1992–1993 toimineesta sarjamurhaajasta käytetty nimitys. Viiltäjä murhasi 31. heinäkuuta 1992 ja 15. maaliskuuta 1993 välisenä aikana kolme HIV-positiivista naispuolista prostituoitua terävällä esineellä viiltämällä. 

Hänen henkilöllisyytensä on tuntematon. Vuonna 2011 Joel Guedes, 21, väitti isänsä José Pedro Guedesin, 46, olevan Lissabonin viiltäjä. Guedes on todettu kuitenkin syyttömäksi.

Samankaltaisia murhia esiintyi ympäri Eurooppaa 1993-1997. Murhat tapahtuivat Alankomaissa, Tšekissä, Belgiassa ja Tanskassa. Koska murhia ei ole ikinä selvitetty, ei voida tietää onko niiden tekijä sama.

## Lähteet
Kotkan kaupunginvaltuusto

**Kotkan kaupunginvaltuusto** on Kotkan kaupungin ylintä päätösvaltaa käyttävä elin. Valtuustossa on 51 jäsentä, jotka valitaan kerrallaan neljän vuoden toimikaudeksi. Kaupunginvaltuusto valitsee 13-jäsenisen kaupunginhallituksen ja lautakuntien jäsenet.

## Vaalitulokset

## Jäsenet
### Kausi 2017–2021

### Kausi 2013–2017

#### Muutokset kokoonpanossa
* Ritva Niemen tilalle sosialidemokraattien valtuustoryhmään tuli varavaltuutettu Kari Niininen.
* Hilppa Kimpanpään tilalle sosialidemokraattien valtuustoryhmään tuli varavaltuutettu Mia Harkko.
* Sami Virtanen siirtyi vihreiden valtuustoryhmästä sosialidemokraattien ryhmään.
* Mertsu Merivirta erosi perussuomalaisista ja siirtyi sitoutumattomana keskustan valtuustoryhmään.
* Vesa Levonen erosi perussuomalaisista ja siirtyi sitoutumattomana keskustan valtuustoryhmään.
* Amon Rautiainen jätti Kotkan kaupunginvaltuuston paikkakunnalta pois muuttamisen takia ja hänen tilalleen tuli Arto Hirvonen. Hirvonen erotettiin perussuomalaisista ennen hänen tuloaan kaupunginvaltuustoon, joten hän perusti oman yhden jäsenen valtuustoryhmän nimeltä Puolesta Sananvapauden - PS.

## Lähteet

## Aiheesta muualla
* Kotkan kaupunginvaltuusto
Bryan Ruiz

**Bryan Ruiz González** (s. 18. elokuuta 1985 Alajuela, Costa Rica) on costaricalainen jalkapalloilija. Ruiz on hyökkäävä keskikenttäpelaaja.

Ruiz aloitti uransa costaricalaisessa Alajuelensessa vuonna 2003, josta hän siirtyi belgialaiseen Gentiin 2006. Ruiz pelasi alankomaalaisessa Twentessä 2009–2011 tehden 61 ottelussa peräti 39 maalia. Elokuussa 2011 Valioliigassa pelaava Fulham hankki Ruizin nelivuotisella sopimuksella.

Ruiz pelaa myös Costa Rican jalkapallomaajoukkueessa.

## Lähteet
Herman J. Mankiewicz

**Herman J. Mankiewicz** (7. marraskuuta 1897 New York, New York – 5. maaliskuuta 1953) oli yhdysvaltalainen elokuvakäsikirjoittaja. Hän opiskeli Columbian yliopistossa ja Berliinissä, jossa ollessaan hän toimi myös Chicago Tribunen kirjeenvaihtajana. Palattuaan Yhdysvaltoihin Mankiewiczista tuli The New York Timesin ja The New Yorkerin teatteritoimittaja. Hän muutti Hollywoodiin vuonna 1926, jossa hän toimi käsikirjoittajana, jonka lisäksi hän satunnaisesti myös tuotti muun muassa Marx-veljesten elokuvia.

Mankiewicz sai parhaan alkuperäiskäsikirjoituksen Oscar-palkinnon elokuvasta *[[Citizen Kane]]* (1941). Lisäksi hän oli ehdokkaana elokuvasta *[[Sankaritekojen mies]]* (1942). Mankiewiczin nuorempi veli oli elokuvaohjaaja ja -tuottaja Joseph L. Mankiewicz.

## Valikoitu filmografia

* *[[Hevosen sulat]]* (*Horse Feathers*, 1932)
* *[[Neljä nolattua neroa (elokuva)|Neljä nolattua neroa]]* (*Monkey Business*, 1933)
* *[[Neljä naurettavaa naapuria]]* (*Duck Soup*, 1933)
* *[[Päivälliset klo 8]]* (*Dinner at Eight*, 1933)
* *[[Harha-askel (vuoden 1935 elokuva)|Harha-askel]]* (*Escapade*, 1935)
* *[[Citizen Kane]]* (1941)
* *[[Sankaritekojen mies]]* (*The Pride of the Yankees*, 1942)

## Lähteet